Ինչպես «Արմենպրես»-ին տեղեկացրին ՀՀ ԱԳՆ լրատվության և հանրային դիվանագիտության վարչությունից, իր ներածական խոսքում Հայաստանի արտգործնախարարության մամուլի խոսնակն անդրադարձ է կատարել Երևանյան գագաթաժողովին և հարակից միջոցառումներին, կազմակերպչական աշխատանքներիին, Ֆրանկոֆոնիայի ավանին, Տնտեսական ֆորումին, Գալա համերգին, ինչպես նաև ներկայացրել է Գագաթաժողովին ֆրանկոֆոն երկրների մասնակցության մակարդակը, Գագաթաժողովի կարգախոսը և պաշտոնական գործընկերներին: Հատուկ ընդգծվել է Ֆրանկոֆոնիայի միջազգային կազմակերպության կարևորությունը Հայաստանի համար՝ միջազգային մակարդակում փոխադարձ շփումները զարգացնելու առումով: